Diari Oficial de la Generalitat Valenciana


Sumari del DOGV 5265, del 24-05-2006 (2006/5042)

RESOLUCIÓ de 12 d'abril de 2006, de la Direcció General de Seguretat Industrial i Consum, per la qual es modifiquen els annexos de les ordes de 17 de juliol de 1989, de la Conselleria d'Indústria, Comerç i Turisme; i de 12 de febrer de 2001, de la Conselleria d'Indústria i Comerç, sobre contingut mínim dels projectes d'indústries i instal·lacions industrials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2006/04/12/(1)/dof/vci/html**

### Dades del document

Número de DOGV
:   5265

Data del DOGV
:   24-05-2006

Secció del DOGV
:   I. DISPOSICIONS GENERALS

Número del document
:   2006/5042


Data del document
:   12-04-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Anàlisi jurídica

 Descriptors 

:   * reglamentació tècnica
    * energia elèctrica
    * legislació
    * projecte industrial
    * indústria elèctrica
    * instal·lació hidroelèctrica
    * infraestructura industrial
    * edifici industrial

RESOLUCIÓ de 12 d'abril de 2006, de la Direcció General de Seguretat Industrial i Consum, per la qual es modifiquen els annexos de les ordes de 17 de juliol de 1989, de la Conselleria d'Indústria, Comerç i Turisme; i de 12 de febrer de 2001, de la Conselleria d'Indústria i Comerç, sobre contingut mínim dels projectes d'indústries i instal·lacions industrials. [2006/F5042]  
L'Orde de 17 de juliol de 1989, de la Conselleria d'Indústria, Comerç i Turisme, va establir el contingut mínim dels projectes d'indústries i instal·lacions industrials, així com dels certificats finals d'obra que possibiliten, des de l'entrada en vigor del Reial Decret 2.135/1980, de 26 de setembre, la posada en funcionament de la major part de les instal·lacions industrials, amb vista a l'agilitació i simplificació de tràmits administratius. L'esmentada orde ha anat modificant-se i actualitzant-se al llarg dels últims anys a fi tant d'incorporar els documents necessaris per al compliment de les exigències sorgides de l'aprovació de nous reglaments de seguretat industrial, com de millorar i aclarir la tramitació administrativa mitjançant la modificació de documents existents o la normalització i aprovació d'altres de nous, com és el cas dels que mitjançant la present resolució s'aproven.  
Per això i en virtut del que s'ha establit en la disposició final primera de les ordes de 17 de juliol de 1989, de la Conselleria d'Indústria, Comerç i Turisme; i de 12 de febrer de 2001, de la Conselleria d'Indústria i Comerç, que faculten la Direcció General d'Indústria i Energia per a modificar-ne els annexos, i en virtut del que es disposa en l'article 11 del Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic de la Conselleria d'Empresa, Universitat i Ciència, que establix que correspon a la Direcció General de Seguretat Industrial i Consum exercir les funcions en matèria de seguretat industrial, resolc:  
Primer  
Modificar els documents CG-1 (Certificat de direcció i acabament d'obra de la instal·lació d'emmagatzematge de GLP en depòsits fixos) i CG-3 (Certificat de direcció i acabament d'obra d'instal·lació receptora de gas) de l'annex II de les ordes de 17 de juliol de 1989, de la Conselleria d'Indústria, Comerç i Turisme; i de 12 de febrer de 2001, de la Conselleria d'Indústria i Comerç, i introduir un nou document denominat «Acta d'assaigs i verificacions».  
Segon  
La present resolució entrarà en vigor l'endemà de la publicació en el Diari Oficial de la Generalitat.  
València, 12 d'abril de 2006.. El director general de Seguretat Industrial i Consum: Carlos Mazón Guixot.


Còpia Permalink ELI